google/wiki40b huggingface dataset:
Ryggsekk

Ryggsekk er en beholder brukt til å transportere gjenstander. En ryggsekk bæres på ryggen. Den enkleste formen består av en sekk med lukning og to snorer festet oppe og nede, som tres over skuldrene. Ubehaget ved å bære tyngre lass, førte raskt til at snorene ble til remmer, oftest av skinn eller lær, og sekken ble gjort flatere mot ryggsiden ved hjelp av rette treflater. Mellom første og andre verdenskrig ble den første meisen av jernrør, lærdeler og bred flettet rem nede langs hoftekammen patentert. Den er fortsatt i bruk i Bergans' skoleransel.
Til tyngre lass og til større fjellturer har nyere pakkrammekonstruksjoner tatt helt over.
Terrorangrepet i Manchester 22. mai 2017

Angrepet

22. mai 2017 klokka 22.31 lokal tid eksploderte en bombe utenfor Manchester Arena i Manchester i England. Det var rett ved fojaeen til arenaen hvor folk var på vei ut etter en avsluttet konsert med den amerikanske artisten Ariana Grande. Konserten var en del av hennes «Dangerous Woman Tour» og det er anslått at opp til 21 000 personer deltok på konserten. Mange var på vei ut av arenaen under eksplosjonen. 
22 personer, inkludert gjerningspersonen og flere barn, ble drept. 119 personer ble skadet, 20 av dem alvorlig.
Politiet har sagt i en melding at angrepet behandles som terror frem til motsatt er bevist. Statsminister Theresa May sa i en pressekonferanse dagen etter at politiet mener angrepet ble utført av én mann, og at de kjenner identiteten til angriperen, som døde selv i angrepet. En 23 år gammel mann ble arrestert dagen etter i forbindelse med angrepet.
Dette var det dødligste terrorangrepet i Storbritannia siden terrorangrepet i London 7. juli 2005 hvor 52 personer mistet livet, ikke medregnet de fire selvmordsbomberne.

Reaksjoner

Dronning Elizabeth II ga i en melding sin dypeste medfølelse for de etterlatte av ofrene og de skadde, og hedret samtidig nødetatene for deres innsats.
Statsminister Theresa May kalte angrepet forferdelig og kvalmt. Hun mente det var kalkulert for å ramme flest mulig, inkludert barn og unge, på vei ut fra konserten. COBRA, et regjeringsutvalg som møtes for å ta hånd om katastrofer, angrep og lignende, holdt hastemøte morgenen etter.
Gjennom sosiale medier ble folk innlosjert i private hjem. Det ble satt opp et eget nødnummer, og Facebook aktiverte sin sikkerhetsfunksjon. Taxisjåfører lot passasjerer kjøre gratis, og kollektivtransporttilbudet ble omlagt og delvis innstilt i deler av byen til dagen etter.
Valgkampen mot valget 8. juni ble innstilt som følge av angrepet, og flere av de politiske lederne uttrykte sin medfølelse.
Statsledere fra flere land, blant annet Norge, Sverige og USA, sendte kondolanser.
Ariana Grande, som nettopp hadde gått av scenen, tvitret klokken 04.51 natt til 23 mai: «Ødelagt. Fra bunnen av hjertet mitt, jeg er så lei meg. Jeg har ikke ord.» Hun valgte å utsette sin «Dangerous Woman Tour» frem til 4 juni og holdt en minnekonsert kalt «One Love Manchester», som samlet inn 107 millioner kroner (10 millioner pund).
Den 4. juni ble det arrangert en minnekonsert på Emirates Old Trafford, med tittelen «One Love Manchester», der blant annet Coldplay, Justin Bieber, Miley Cyrus og Liam Gallagher opptrådte, i tillegg til Ariana Grande.
Terrororganisasjonen Den islamske staten Irak og Levanten hevdet at den stod bak angrepet.
Brånevatnet (Svalbard)

Brånevatnet er en innsjø beliggende sør på Helvetesflya, midt på Nordaustlandet langt nord i Svalbard. Sjøen ligger rett øst for bunnen av Wahlenbergfjorden, midt mellom Prins Oscars Land, Gustav V Land og Gustav Adolf Land. Den ligger helt inntil vestkanten av Austfonna.
Arealet av sjøen er om lag 12 km², og den er ca 8 km lang i tilnærmet øst-vestlig retning.
Kashgar (Xinjiang)

Historie

Kashgar, som var en viktig by på Silkeveien, har en over 2000 år lang historie. Det mektige Kushanriket i det nordlige India ekspanderte til Tarimbekkenet under de 1. og 2. århundrer, og etablerte et kongedømme i Kashgar. Kushanerne innførte Brahmiskrift, det indiske prakritspråket for administrasjon, og den buddhistiske religion. De spilte en viktig rolle da Silkeveien bidro til å føre buddhismen til Øst-Asia.
Befolkningen i Kashgar er i dag (2008) overveiende uigursk og stort sett muslimsk av religion.
Elpídio Silva

Karriere

Han har spilt for Atlético Mineiro, Kashiwa Reysol, SC Braga, Boavista FC, Sporting CP, Vitória SC, Derby County FC og AEK Larnaka.
Max Eberl

Karriere

Eberls profesjonelle fotballkarriere begynte i 1991 som forsvarspiller hos Bayern München. Som ung spiller med stort potensiale, representerte Eberl Tyskland i ungdoms-VM i fotball i Australia i 1993. Under mesterskapet spilte han fra start i gruppespillkamper mot Ghana og Portugal.
Etter å kun ha spilt én Bundesligakamp for Bayern München over to sesonger, skiftet Eberl lag til VfL Bochum og 2. Bundesliga. Der ble han i fire sesonger (2 sesonger i Bundesliga, og 2 sesonger i 2. Bundesliga) før han signerte for Greuther Fürth. Etter bare 18 måneder i klubben, midt i 98/99-sesongen, flyttet han til Borussia Mönchengladbach. Her tilbragte han resten av sin spillende karriere med 137 kamper, før han pensjonerte seg i 2005.

Videre arbeid

Kort tid etter han pensjonerte seg fra profesjonell fotball ble Max Eberl utnevnt til sjef for Mönchengladbachs ungdomsprogram. I 2008 tok han jobben som Gladbachs sportsdirektør. Etter en fantastisk sesong i 2014/15 ble han utnevnt til årets sportsdirektør av fotballmagasinet 11 Freunde.
Leichter Panzerspähwagen

Pansring

Fronten og sidene var opprinnelig laget av 8 mm stålpanser og på toppen, bunnen og bak var det samme type plater på 5 mm. Støpte plugghull erstattet senere hull skåret ut av panseret. Tårnet var åpent i toppen, og de ble utstyrt med stålrist som beskyttelse mot håndgranater.
Norges Farmaceutiske Forening

Norges Farmaceutiske Forening (NFF) er en fagforening, profesjonsforening og yrkesorganisasjon for farmasøyter.
Foreningen ble grunnlagt 2. november 1858 i Christiania under navnet Den pharmaceutiske Forening. Stifterne var unge menn; den eldste 26 år.
Norges Farmaceutiske Forening er Norges eldste fagforening, og Nordens eldste farmasøytforening. Foreningen hadde 1. januar 2016, 3423 medlemmer.
Lederen i foreningen er Rønnaug Larsen. Generalsekretær er Greta Torbergsen,
Foreningens tidsskrift heter Norsk Farmaceutisk Tidsskrift (NFT) og ble etablert i 1893. NFT er medlem av Den Norske Fagpresses Forening (DNFF).
Union pour la démocratie

Union pour la démocratie (UPLD) er en partiallianse i Fransk Polynesia. Den går inn for selvstendighet for Fransk Polynesia. Uavhengighetspartiet Tavini Huiraatira er et ledende medlem i alliansen, som ledes av Oscar Temaru.
Alliansen ble inngått foran valget til Fransk Polynesias forsamling i 2004, for å forene opposisjonen mot Gaston Flosses parti Tahoeraa huiraatira, som hadde sittet med regjeringsmakten siden 1991. Den omfattet Temarus selvstendighetsparti Tavini Huiraatira, samt Aia Api, Here Ai'a og Ia Mana te Nunaa. UPLD fikk ved valget i 2004 36,81 % av stemmene og 26 av 57 mandater. Med støtte fra andre partiers representanter ble Temaru valgt til regjeringspresident 14. juni 2004. Den første regjeringsperioden varte til oktober 2004. Temaru har også vært regjeringspresident 2005–2006, 2007–2008, februar–oktober 2009 og 20011–2013.
Ved valget til Fransk Polynesias forsamling i 2013 omfattet alliansen Tavini Huiraatira, Aia Api, Here Ai'a, Tapura Amui No Raromatai og Tapura Amui No Te Faatereraa Manahune-Tuhaa Pe. Det ble nest største parti i valget i 2013. UPLD fikk 29,26 % av stemmene og 11 representanter innvalgt i den folkevalgte forsamlingen.
Regierungsbezirk Braunschweig

Regierungsbezirk Braunschweig er den minste av de fire regionene i delstaten Niedersachsen. Den omfatter 8 099,08 km² og har 1 664 019 (2003) millioner innbyggere.
Holmenvær

Holmenvær er ei øygruppe i Torsken kommune i Troms. Øygruppa ligger i Andfjorden, vest for Grunnfarnes på Senja. Den største øya i øygruppa er Vardøya.
På 1890-tallet var Holmenvær det største fiskeværet i Troms, og et av de største fiskeværene i landet. 1050 mennesker hadde tilhold i Holmenvær i 1894. Senere sank folketallet, og i 1941 ble øygruppa avfolket. 
Holmenvær er vernet som landskapsvernområde.
Phanophorus

Utseende

Middelsstore, avlange, blanke, mørke smellere. Pronotum har lysorganer ved bakhjørnene. Kroppen er ganske jevnbred. Antennene er tynne og trådformede. Dekkvingene har fine punkstriper-
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

De tropiske artene i gruppen Pyrophorini lyser i mørket. De er kjent som cucujos i spansktalende land. De sender ut lys fra to lysorganer ved bakhjørnene av brystskjoldet (pronotum) og ett lysorgan ved bakkroppen. Dette lyset kan ha forskjellig farge, ofte "kaldt" lys fra brystskjoldet og rødaktig lys fra bakkroppen. Lyset fremkommer ved en meget energieffektiv prosess, se omtale under lysbiller (Lampyridae). Også larvene og til og med eggene er selvlysende. De levende billene brukes som selvlysende smykker, og noen biller i en flaske kan være en brukbar lampe.

Utbredelse

Slekten er utbredt i Chile.
Callophylla

Levevis

Larvene lever gjerne i råtnende ved eller annet dødt, organisk materiale.

Utbredelse

Artene er utbredt i Vest- og Sentral-Afrika, fra Guinea i vest til Kongo i øst.
Bjarkøyforbindelsen

Historie

Ideen om en fast veiforbindelse ble lansert på 1980-tallet. Høsten 2002 holdt Bjarkøy kommune en folkeavstemning der ca. 90 % av befolkningen stemte for å slå kommunen sammen med Harstad kommune, dersom Bjarkøyforbindelsen blir bygd. Deltakelsen i folkeavstemningen var imidlertid for liten til at resultatet ble bindende. I april 2005 valgte imidlertid fylkestinget i Troms å nedprioritere Bjarkøyforbindelsen i behandlingen av Nasjonal transportplan. Sammenslåingen ble stadfestet i 2010 og gjennomført i januar 2013.
Troms fylkesting vedtok finansiering av forbindelsen i desember 2013, og har i juni 2014 tildelt kontrakten for bygging av første delprosjekt i Bjarkøyforbindelsene. 
Det var anslått at veiforbindelsen ville koste 829 millioner kroner (2014). Til slutt ble det totalkostnad på 1150 millioner kroner.

Byggingen

Arbeidene med tunnelen startet opp i august 2014. Sprengningen av den undersjøiske tunnelen startet 24. februar 2015 og 30. januar 2017 var det gjennomslag. Sandsøysundbrua ble montert ferdig 4. september 2018.
Byggestart var i august 2014 og prosjektet var planlagt ferdig høsten 2017, men det ble åpnet i desember 2018.
Erik Varden

Kirkelig bakgrunn

Erik Varden ble opptatt i Den katolske kirke i juni 1993 av daværende Dom Markus (senere biskop Bernt Eidsvig) i Stift Klosterneuburg i Østerrike. 
Varden ble opptatt som novise i abbediet Mount Saint Bernard i Leicestershire England i 2002. Han avla de såkalte timelige løfter i 2004, og de evige løfter i 2007. Fra april 2015 til sin bispeutnevnelse var han stedets abbed.
Hans teologiske utdannelse er fra utlandet, med en doktorgrad i historisk teologi fra St. John's College i Cambridge. Han tok senere lisensiatgrad fra det pavelige orientalske institutt.  Hans diakonvielse skjedde i september 2010, og han ble presteviet 16. juli 2011 av biskopen av Nottingham, Malcolm McMahon OP, som også hadde diakonviet ham.
Hukou (Jiujiang)

Hukou (kinesisk: 湖口县; pinyin: Húkǒu Xiàn) er et fylke i provinsen Jiangxi i Folkerepublikken Kina. Det ligger i byprefekturet Jiujiang.
Befolkningen var på 266 773 innbyggere i 1999.
Parallellstilte data

Datastruktur-parallellstilling er måten data er arrangert og aksessert i datamaskinens hovedminne. Den består av to separate, men beslektede emner: Data parallellstilling og datastruktur padding. Når en moderne datamaskin leser fra eller skriver til en minneaddresse, vil den gjøre dette i samlinger av 4 byte eller 32 biter. Data parallelstilling betyr å legge data i en minneadresse som er identisk med et multiplum av 4 bytes, noe som øker systemets ytelse på grunn av måten mikroprosessoren håndterer minne. For å parallelstille data kan det bli nødvendig å fylle noen meningsløse bytes mellom slutten av den siste datastrukturen og starten på den neste, noe som er datatstruktur padding.
Ole Bjørn Fausa

Andre aktiviteter

Fausa er også finansiell støttespiller og tidligere eier av fotballklubben Follo. I 2011 var fotballklubben på randen av konkurs, og Fausa kjøpte klubben.og tok over som styreleder. Han uttalte til media at han ønsket fokus å utvikle egne unge talenter, ansettelse av erfarne trenere - og å få disse erfarne trenerne til å utvikle de unge talentene.

Kritikk

Samlerhusets markedsføring har fått kritikk for å være villedende, og Ole Bjørn Fausa har måttet forsvare seg overfor pressen ved flere anledninger.
Bryting under samveldelekene 2010

Bryting under de britiske samveldeleker 2010. Bryting var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var sekstande gangen som bryting var med på programmet i Samveldelekene. I lekene i 2010 ble det konkurrert i sju vektklasser i fristil og i sju i gresk-romersk stil for menn og i sju vektklasser i fristil for kvinner. Det var første gangen kvinner detok i bryting under samveldelekene. India ble beste nasjon med ti gullmedaljer foran Canada med fire.
Pi-binding

I kjemi er pi-bindinger (π-bindinger) kovalente kjemiske bindinger hvor to runde projeksjoner av en involvert elektronorbital overlapper to runde projeksjoner av den andre involverte elektronorbitalen. Bare ett av orbitalens nodale plan (et plan der strekningsfunksjonen som beskriver orbitalen er 0) passerer gjennom begge de involverte kjernene. Disse kovalente bindingene dannes ved sidelengs overlapping av atomære orbitaler. Pi-bindinger inngår oftest i dobbelt- og trippelbindinger. For eksempel inneholder en karbon-karbon-dobbeltbinding en pi-binding som er dannet ved sidelengs overlapping av to p-orbitaler. 
Den greske bokstaven π i navnet viser til p-orbitalene, ettersom orbitalsymmetrien ti pi-bindingen er den samme som p-orbitalens, sett ned langs bindingsaksen. P-orbitaler deltar vanligvis i denne typen bindinger, men de kan også inngå i sigma-bindinger. D-orbitaler antas også å delta i pi-bindinger men dette er ikke nødvendigvis tilfellet i virkeligheten, til tross for at konseptet om bindings-d-orbitaler fortsatt gjelder godt for hypervalens. 
Pi-bindinger er vanligvis svakere enn sigma-bindinger. Fra kvantemekanikkens perspektiv kan pi-bindingens svakhet forklares med at det skjer en betydelig mindre overlapping mellom de involverte p-orbitalene på grunn av deres parallelle orientering. Pi-bindingenes (negativt ladde) elektrontetthet befinner seg lengre fra atomkjernene, noe som krever mer energi. 
Pi-bindinger er et resultat av overlapping av atomære orbitaler som er i kontakt gjennom to parallelle grenseflater. Pi-bindinger er mer diffuse bindinger enn sigma-bindingene. Elektroner i pi-bindinger refereres enkelte ganger til som pi-elektroner. Molekylære fragmenter som er knyttet til hverandre ved hjelp av en pi-binding kan ikke rotere rundt den bindingen uten å bryte pi-bindingen, fordi rotasjon innebærer ødeleggelse av den parallelle orienteringen til de involverte p-orbitalene.
I molekyler med to like atomer som er bundet til hverandre, har bindings-π-orbitalene ingen nodale plan som passerer mellom de to atomene. Den korresponderende antibindingen, eller π* («pi-stjerne»)-orbitalen, er definert ved tilstedeværelsen av et ekstra nodalt plan mellom disse to knyttede atomene.

Spesialtilfeller

Pi-bindinger knytter ikke nødvendigvis et par av atomer som også har sigma-bindinger seg imellom. 
I visse metallkomplekser danner pi-interaksjoner mellom et metallatom og pi-antibindingsorbitaler i et alken eller alkyn pi-bindinger. 
I noen tilfeller med dobbelt- eller trippelbindinger mellom to atomer er det ingen sigma-binding i det hele tatt, bare pi-bindinger. Eksempler på slike molekyler er dijern heksakarbonyl (Fe₂(CO)₆), dikarbon (C₂) og boran (B₂H₂). I disse forbindelsene består det sentrale atomet bare av pi-bindinger, og for å kunne oppnå størst mulig overlapping mellom to orbitaler er de to bindingslengdene mye kortere enn forventet.
Schmargendorf rådhus

Schmargendorf rådhus er det tidligere rådhuset til den selvstendige kommunen Schmargendorf, innlemmet Stor-Berlin i 1920. Schmargendorf er idag en ortsteil i bydelen Charlottenburg-Wilmersdorf i Berlin. Bygningen som er oppført i historisk stil (markisk teglsteinsgotikk) mellom 1900 og 1902 etter tegninger av Otto Kerwien. Kerwin hadde hentet inspirasjon fra profane middelalderbygninger i Tangermünde og Stendal. Idag brukes bygningen til bydelsadministrasjon, musikkskole og Adolf Reichweinbiblioteket, en avdeling av det offentlige biblioteket i Berlin.
Abdul Ahad

Etymologi

Navnet er dannet av de arabiske ordene Abd, «slave, tjener», den bestemte artikkelen al-, og Ahad, «en, unik, makeløs». Sammensatt blir betydningen «tjener av den eneste ene». Al-Ahad er ett av navnene brukt på Gud av arabiske muslimer og kristne.
Norges kommuner

Politikk

Alle kommuner er geografisk en del av en fylkeskommune. Det er 18 fylker/fylkeskommuner i Norge. Oslo er i en særstilling og har både status og funksjon som kommune og fylkeskommune. Noen av de kommunale funksjonene i Oslo er lagt til egne bydelsadministrasjoner.
Kommunene er styrt av et folkevalgt kommunestyre på minimum 11 medlemmer som tar avgjørelser på vegne av kommunen. Kommunestyret ledes politisk av ordføreren, mens rådmannen (administrasjonssjefen) i de fleste kommuner leder administrasjonen i kommunen. Unntaket er Oslo og etterhvert noen andre store bykommuner, som har et politisk system som tilsvarer regjeringen og Stortinget på nasjonalt nivå. Der fungerer ordføreren som byens symbolske overhode (tilsvarende statsoverhode), mens et byråd (tilsvarende regjering) ledet av en byrådsleder (tilsvarende statsminister) styrer kommunen. De andre medlemmene av byrådet kalles byråder (tilsvarende statsråder) og leder byrådsavdelinger (tilsvarende departementer). Byrådet må ha tillit i bystyret, på samme måte som en regjering utgår fra Stortinget.
Det avholdes valg til kommunestyrene hvert fjerde år, det siste valget ble avholdt i 2015.
Større kommuner har gjerne også bydelsutvalg, som blir valgt samtidig med kommunevalget og har begrenset myndighet til å styre eller rådføre kommunen etter regler satt av kommunestyret.
Kommunene har ansvar for blant annet renovasjon og tekniske tjenester, arealregulering, barnehage og grunnopplæring, samt befolkningens samlede sosial- og helsetilbud. Sistnevnte ansvar ble tildelt gjennom Samhandlingsreformen fra 1. januar 2012.

Målform og språk

Kommunene kan kreve å få brev fra statlige organer i sin målform etter vedtak i kommunestyret. Det er i dag 158 kommuner som har vedtak om bokmål og 113 om nynorsk, mens 157 kommuner regnes som språklig nøytrale, hvilket i praksis betyr at de i de aller fleste tilfeller benytter bokmål.
I tillegg til norsk er åtte kommuner en del av forvaltningsområdet for samisk språk, hvor samisk er likestilt med norsk som administrasjonsspråk i kommunen. Porsanger kommune og Storfjord kommune har i tillegg kvensk som administrasjonsspråk, noe som gjør dem til de eneste trespråklige kommunene i Norge.
Anatoly Krutikov

Landslaget

Han deltok i flere internasjonale turneringer for Sovjetunionen. Han ble europamester i fotball i 1960.
Gourmet Garbage

Gourmet Garbage er et musikkalbum med Opaque, utgitt i 2001. For albumet ble han nominert til Spellemannprisen 2001 i klassen hiphop.
Messier 2

Oppdagelse og synlighet

M2 ble oppdaget av den franske astronomen Jean-Dominique Maraldi i 1746 mens han observerte en komet sammen med Jacques Cassini. Charles Messier gjenoppdaget den i 1760, men trodde det var en stjernetåke uten noen stjerner forbundet med seg. William Herschel var i 1794 den første til å oppløse individuelle stjerner i hopen.
M2 er, under ekstremt gode forhold, så vidt synlig med det blotte øye.
Sandnesposten

Sandnesposten er en avis som kommer ut hver tirsdag og torsdag i Sandnes i Rogaland. Avisen eies av Nordsjø Media og har åtte ansatte.
Ansvarlig redaktør siden januar 2014 er Frode M. Gjerald, som tidligere hadde samme stilling i avisa Hordaland på Voss.
Sandnesposten er blant de avisene som mottar betydelig pressestøtte. Produksjonstilskuddet for 2017 var på nær 2,3 millioner kroner.
Klesmøll

Utseende

En liten til middelsstor (vingespenn 9-15 millimeter), gulbrun møll. Antennene er trådformede og omtrent fire femtedeler så lange som forvingene. Hodet, forkroppen og forvingene er gulbrune med spredte, grå skjell, bakvingene lysgrå. Larven er hvit, etter hvert nesten gjennomsiktig, med brunt hode. Den lever i et silkerør.

Levevis

Trolig levde denne arten opprinnelig i gamle fuglereir og bolene til små pattedyr, der den spiste hår og fjær. Den har imidlertid kunnet utnytte mennesker og deres tekstiler veldig godt. Larvene kan fordøye proteinet keratin som finnes i hår, fjær, horn og lignende og kan derfor utnytte disse som føde, men den kan også leve på ulike lagrede matvarer. I tillegg til ulla trenger larvene mer næringsrikt organisk materiale, for eksempel døde insekter. Larven omgir seg med et rør av silke og matrester, slik kan den skilles fra enkelte andre møller som gjør skade på tekstiler. Under optimale (varme) forhold kan arten ha tre-fire generasjoner hvert år. I dag er den forholdsvis uvanlig i Nord-Europa, delvis på grunn av bekjemping med giftstoffer, men den viktigste faktoren er trolig innblanding av syntetiske stoffer, som den ikke kan nyttiggjøre seg, i tekstilene. Tidligere var det vanlig å lagre ullstoffer sammen med naftalen (møllkuler), som kunne holde møllene borte, men ga klærne en karakteristisk, gjennomtrengende lukt.

Utbredelse

Man vet ikke sikkert hvor denne arten opprinnelig kommer fra, Sør-Afrika har blitt foreslått. Den har blitt spredt med mennesker over hele Jorda, men er gjerne mye sjeldnere i dag enn for noen ti-år siden.
2. divisjon fotball for menn 1984

Opp- og nedrykk

Begge avdelingsvinnerne rykket direkte opp til 1. divisjon 1985. Nummer to i hver avdeling spilte kvalifisering mot nummer 10 i 1. divisjon om opprykk. De tre nederste lagene fra hver avdeling rykket ned.
Direkte opprykk: Mjøndalen (avdeling A) og Brann (avdeling B)
Kvalifisering: Moss beholdt plassen etter kvalifiseringskamper mot HamKam (avdeling A) og Vidar (avdeling B)
Nedrykk: Brumunddal, Odd og Lyn fra avdeling A, Mo, Varegg og Nessegutten fra avdeling B
Jim Bridger

Bakgrunn

Det er sannsunlig at fødestedet i Virginia var Richmond. Åtte år etter dro han med foreldrene og sin søster vestover til i nærheten av St. Louis. Da Bridger var tolv år gammel, døde moren. Året etter døde faren. Bridger arbeidet sannsynligvis så som håndlanger på en ferje på Missouri River for å livnære seg selv og søsteren. Så begynte han i lære hos en smed, men avbrøt dette i 1822.

Pelsjeger og Mountain Man

Da han var 18 år gammel nappet han på en annonse der William Henry Ashley søkte etter pelsjegere, for 200 dollar om året i lønn. I mange år livnærte han seg av dette, og var en av de første anglo-amerikanere som fulgte indianernes stier gjennom Rocky Mountains.
Bridger hadde tre hustruer, alle indianere. Han kunne flere indianerspråk og var også sysselsatt som tolk og rådgiver, speider og veiviser. Etter at han i 1853 var blitt drevet bort fra eiendom av mormoner, trakk han seg tilbake til en farm han hadde kjøt nær Kansas City i Kansas. En tid senere ble han ansatt som speider av arméen og deltok i årene 1856-1857 i Utah-krigen mot mormonerne. 
Etter nær på 50 år trakk han seg tilbake til sin farm utenfor Kansas City, der han døde i 1881. Han ble en legendarisk sdkikkelse allerede under sin livstid.